open-index/open-wikipedia-markdown huggingface dataset:
Joanne (Άλμπουμ)

Το **Joanne** είναι ο πέμπτος δίσκος της Αμερικανίδας τραγουδίστριας Lady Gaga. Κυκλοφόρησε στις 21 Οκτωβρίου 2016. Η Gaga συνεργάστηκε με πολλούς νέους παραγωγούς για τη δημιουργία του δίσκου, ενώ ένα μέρος του παράχθηκε και απο την ίδια. Το άλμπουμ έχει έναν τελείως διαφορετικό ήχο, όπως άλλωστε συνηθίζει να κάνει η τραγουδίστρια στους δίσκους της, και παρουσιάζει έντονες επιρροές από Country και Rock ήχους. Σε αντίθεση με το προηγούμενο ποπ άλμπουμ της Artpop, το Joanne δίνει μεγαλύτερη έμφαση στις φωνητικές της ικανότητες και περιέχει αρκετές μπαλάντες.

## Περιεχόμενο και έμπνευση
Ο δίσκος σύμφωνα με τη Gaga αποτελεί την πιο προσωπική δουλειά της και αναφέρεται στη ζωή και τα βιώματά της και την οικογένειά της.

Τον τίτλο του άλμπουμ δεν εμπνεύστηκε από το μεσαίο της όνομα (Joanne), αλλά από την αδελφή του πατέρα της που πέθανε στα 19 της από λύκο (ασθένεια). Το ομότιτλο τραγούδι είναι μια συναισθηματική μπαλάντα αφιερωμένη στη θεία της.

## Singles
Το πρώτο single "Perfect Illusion" κυκλοφόρησε στις 9 Σεπτεμβρίου 2016 σε παγκόσμια ραδιοφωνική πρεμιέρα. Στην Ελλάδα σημείωσε τεράστια επιτυχία, φτάνοντας την πρώτη θέση στο ελληνικό iTunes. Στις 6 Οκτωβρίου κυκλοφόρησε την κάντρι μπαλάντα *"Million Reasons",* αρχικά ως Promo αλλά έπειτα ως κανονικό single λόγω της επιτυχίας του*.* 

## Tour
Για την προώθηση του δίσκου, η Gaga διοργάνωσε το Dive Bar Tour. Πρόκειται για ένα σύνολο τριών show σε τρία μπαρ της Αμερικής στις 5, 20 και 27 Οκτωβρίου. Όπως δήλωσε, με αυτό το tour επιστρέφει στις ρίζες της, μιας και οι πρώτες της εμφανίσεις πριν γίνει διάσημη ήταν σε αυτά τα μπαρ.

Στις 5 Φεβρουαρίου 2017, έπειτα από την εμφάνισή της στο 51o Super Bowl όπου ανέλαβε το Halftime Show ανακοίνωσε την παγκόσμια περιοδεία της με τίτλο Joanne World Tour. Μαζί με την ανακοίνωση, κυκλοφόρησαν στην ιστοσελίδα της τραγουδίστριας και οι πρώτες ημερομηνίες της περιοδείας.

## Tracklisting

### Standard Edition

### Deluxe Edition

## Παραπομπές


Κατηγορία:Δισκογραφία της Lady Gaga
Βλαχέρνα Άρτας

Η **Βλαχέρνα** είναι χωριό του Δήμου Αρταίων με 366 μόνιμους κατοίκους (απογραφή 2011) και απέχει από την πόλη της Άρτας περίπου 1 χιλιόμετρο.

Σύμφωνα με το Σχέδιο Καποδίστρια, η Βλαχέρνα υπήρξε μέχρι το τέλος του 2010, οικισμός του νεοσύστατου Δήμου Βλαχέρνας. Με βάση τη νέα διοικητική διαίρεση που προβλέπει το Σχέδιο Καλλικράτης, η Βλαχέρνα εντάχθηκε στο Δήμο Αρταίων. Η Βλαχέρνα μαζί με τα Ζαρκαδαίικα αποτελούν την τοπική κοινότητα Βλαχέρνας με συνολικό πληθυσμό 388 κατοίκους. Στο χωριό βρίσκεται ο βυζαντινός ναός της Παναγίας της Βλαχέρνας.

## Διοικητικές μεταβολές
Ο οικισμός προσαρτήθηκε το 1919 στη Γραμμενίτσα ενώ το 1922 αποσπάσθηκε και ορίστικε έδρα της κοινότητας Βλαχέρνας. Το 1997 ο οικισμός εντάχθηκε στο Δήμο Βλαχέρνας και το 2010 στο Δήμο Αρταίων.

## Τοποθεσία και πρόσβαση
Το χωριό γειτνιάζει με την Άρτα και τη Γραμμενίτσα.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Μαύρα μάτια, μαύρα φρύδια

Το "**Μαύρα μάτια, μαύρα φρύδια**" είναι ρεμπέτικο τραγούδι σε μουσική και στίχους Μάρκου Βαμβακάρη. Το πρωτοηχογράφησε ο ίδιος μαζί με τους Κώστα Ρούκουνα και Ρένα Στάμου. Το τραγούδι κυκλοφόρησε το 1936, και πρόκειται για ένα από τα διασημότερα κομμάτια του Βαμβακάρη και του ρεμπέτικου. Το κομμάτι συμπεριλήφθηκε σε αρκετούς δίσκους με τα Καλύτερα Τραγούδια του Βαμβακάρη. Πέρα από τον συνθέτη, το έχουν ερμηνεύσει και πολλοί άλλοι γνωστοί Έλληνες τραγουδιστές του ρεμπέτικου και του λαϊκού, όπως για παράδειγμα ο Βαγγέλης Περπινιάδης, και ο Γρηγόρης Μπιθικώτσης. Στα μουσικά, το κομμάτι είναι γραμμένο σε Ρε ελάσσονα (2/4).

## Ιστορία σύνθεσης
Το κομμάτι έχει ερωτικό στίχο, και μιλάει για μία πολύ όμορφη γυναίκα. Ο Βαμβακάρης λέει για το τραγούδι: *«[…] Όμως υπήρχαν και μάγκες οι οποίοι ήταν αιμοβόροι, π.χ. ο Μάθεσης και ο Σκριβάνος. Μόνο γι’ αυτόν τον Μάθεση μη μου πεις. Τομάρι. Άσ’ τονα. Ούτε να τονε βλέπω δεν θέλω. Δεν ήτανε καλός άνθρωπος για μένανε. Αυτός είχε μιαν αγαπητικιά (εκ των υστέρων έμαθα) στα Μπούρλα, εκεί στα μπουρδέλα, η οποία ήτανε Κρητικιά. Αυτή αγάπαγε εμένανε πάρα πολύ. Εμένα ήθελε, δεν ήθελε αυτόν. Κι έγραψα το τραγούδι γι’ αυτήν. Και αυτός εζήλευε γι’ αυτή τη δουλειά. Αυτός με μισούσε εμένανε, λόγω τού ότι νόμιζε ότι θα του πάρω την γκόμενα. Λοιπόν ένα βράδυ, ζούλα, με χτύπησε στο χέρι με ένα ξύλο και μου ’βγαλε το χέρι από τη θέση του. Μέσα στην αγορά του [[Πειραιάς|Πειραιώς]]. Υπέφερα για δέκα μέρες τα πάνδεινα μέχρι να συνέλθω […]»*

Κάποια στιγμή μες στο κομμάτι ακούγονται οι εξής φράσεις: *Γεια σου Μάρκο μου, Καρούζο* και *Γεια σου, Ρούκουνα, Κεπούρα*, τα ονόματα αυτά ανήκουν στον Ιταλό τενόρο Ενρίκο Καρούζο και στον Πολωνό, επίσης τενόρο, Γιαν Κεπούρα, αντιστοίχως.

## Παραπομπές

## Εξωτερικοί σύνδεσμοι
* 
* Μαύρα μάτια, μαύρα φρύδια Ταμπλατούρα στο Kithara.to

Κατηγορία:Τραγούδια του 1936
Κατηγορία:Τραγούδια του Μάρκου Βαμβακάρη
Κατηγορία:Ελληνικά τραγούδια
Ζεϊλίκ (Ντασκασάν)

Το **Ζεϊλίκ **(επίσης **Ζαγκ **ή **Ζαγκλίκ**, ) είναι ένα χωριό και δήμος της επαρχίας Ντασκασάν του Αζερμπαϊτζάν. Έχει πληθυσμό 357 κατοίκων και βρίσκεται στο βορειοδυτικό μέρος της χώρας.

## Εξωτερικοί σΎνδεσμοι
* 

## Παραπομπές


Κατηγορία:Κατοικημένες περιοχές στην Επαρχία Ντασκασάν
Κατηγορία:Χωριά του Αζερμπαϊτζάν
Γεωργιανή Καβάλας

Η **Γεωργιανή** (έως το 1926 γνωστή ως *Γόργιανη* ή *Γκόργιανη*) είναι χωριό του δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης σχεδόν στα όρια με τον Νομό Σερρών. Σύμφωνα με τα στοιχεία της απογραφής του 2021 είχε 637 μόνιμους κατοίκους, από 611 το 2011. Η Γεωργιανή είναι κτισμένη σε υψόμετρο 260 μέτρων, στους πρόποδες του Παγγαίου, βορειοδυτικά από την πόλη της Καβάλας και σε κοντινή απόσταση από τη Νικήσιανη.

## Ιστορία
Ο οικισμός, πριν την ανταλλαγή πληθυσμών του 1923 είχε αμιγή μουσουλμανικό πληθυσμό, ο οποίος σύμφωνα με την απογραφή του 1920 ανερχόταν στους 504 κατοίκους. Μετά την ανταλλαγή μεταξύ Ελλάδας και Τουρκίας, στη Γεωργιανή εγκαταστάθηκαν 205 οικογένειες, πολλές από τις οποίες προέρχονταν από την Ανατολική Θράκη. Κατά τη διάρκεια της βουλγαρικής κατοχής, αρκετοί κάτοικοι της Γεωργιανής θα συμμετάσχουν στην Εθνική Αντίσταση, με προεξάρχοντες τους οπλαρχηγούς Ηρακλή Τονουσίδη και Γεώργιο Τσομπανάκο (καπετάν Βοριάς).

Διοικητικά ανήκε μέχρι το 1997 στην επαρχία Παγγαίου ως έδρα της κοινότητας Γεωργιανής, η οποία δημιουργήθηκε το 1925 όταν ο οικισμός αποσπάστηκε από την κοινότητα Νικήσιανης, ενώ με βάση τις αλλαγές που επήλθαν στην τοπική αυτοδιοίκηση με το πρόγραμμα Καποδίστριας, εντάχθηκε στον δήμο Παγγαίου. Μετά τη μεταρρύθμιση του προγράμματος Καλλικράτης υπήχθη στον διευρυμένο δήμο Παγγαίου.

## Αθλητισμός
Ο οικισμός διαθέτει το κλειστό γυμναστήριο Γεωργιανής ως χώρο άθλησης όπου πραγματοποιούνται αθλητικά γεγονότα και άλλες δράσεις. Στο παρελθόν διέθετε αθλητικό σύλλογο που δραστηριοποιούνταν στο άθλημα του ποδοσφαίρου με την ονομασία Μ.Α.Σ. Αστήρ Γεωργιανής, ο οποίος το 1990 συγχωνεύθηκε με τη Νίκη Νικήσιανης δημιουργώντας το σύλλογο Μ.Α.Ε. Παγγαίο 90.

## Προσωπικότητες
Στην Γεωργιανή γεννήθηκε ο Έλληνας ποδοσφαιριστής Γιώργος Μακρής
.

## Απογραφές πληθυσμού

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Το Τέρας (ταινία, 1994)

***Το Τέρας*** (πρωτότυπος τίτλος: ***Il mostro***) είναι ιταλική-γαλλική κωμική ταινία του 1994, σε σκηνοθεσία, σενάριο και παραγωγή Ρομπέρτο Μπενίνι. Πρωταγωνιστούν ο Ρομπέρτο Μπενίνι και η Νικολέτα Μπράσκι. Η πλοκή επικεντρώνεται στη ζωή ενός μεροκαματιάρη, του Λορίς, ο οποίος πέφτει θύμα συγκυριών, με την αστυνομία να νομίζει πως αυτός είναι ο κατά συρροή δολοφόνος που έψαχνε, και για να τον πιάσουν επ' αυτοφώρω, βάζουν μία αστυνομικό να τον προκαλεί και να βγει από μέσα του το "τέρας". Η ταινία κατά τη δεκαετία του 1990, ήταν μία από τις πιο επιτυχημένες εισπρακτικά στην Ιταλία.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1994
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1990
Κατηγορία:Γαλλικές ταινίες της δεκαετίας 1990
Κατηγορία:Ιταλικές κωμικές ταινίες
Κατηγορία:Γαλλικές κωμικές ταινίες
Κατηγορία:Ταινίες σε σκηνοθεσία Ρομπέρτο Μπενίνι
Χόε (γράμμα)

Το **Χόε **(ασομταβρούλι Ⴥ, νουσκούρι ⴥ, μχεντρούλι ჵ) είναι το 38ο γράμμα των τριών γεωργιανών αλφαβήτων.

Στο γεωργιανό σύστημα αρίθμησης έχει αξία 10.000. Τώρα είναι απαρχαιωμένο στα γεωργιανά.

## Γράμμα

## Κωδικοποιήσεις υπολογιστή

## Παραπομπές


## Βιβλιογραφία

*Mchedlidze, T. (1) The restored Georgian alphabet, Fulda, Germany, 2013
*Mchedlidze, T. (2) The Georgian script; Dictionary and guide, Fulda, Germany, 2013
*Machavariani, E. Georgian manuscripts, Tbilisi, 2011
*The Unicode Standard, Version 6.3, (1) Georgian, 1991–2013
*The Unicode Standard, Version 6.3, (2) Georgian Supplement, 1991–2013

Κατηγορία:Γεωργιανό αλφάβητο
Ελευθερές Καβάλας

Οι **Ελευθερές** είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2021 είχε 1.279 κατοίκους, από 1.303 το 2011. Βρίσκεται σε υψόμετρο 10 μέτρων. Μέχρι την ανταλλαγή πληθυσμών το 1923, είχε μικτό πληθυσμό χριστιανών και μουσουλμάνων, ενώ μετά την ανταλλαγή πληθυσμών, στις Ελευθερές εγκαταστάθηκαν 147 οικογένειες. Με το πρόγραμμα Καποδίστριας εντάχθηκε στον δήμο Ελευθερών και παλαιότερα υπαγόταν στην κοινότητα Ελευθερών.

Το χωριό χαρακτηρίζεται από τα παραδοσιακά σπίτια χτισμένα από πέτρα. Στο χωριό υπήρχαν 14 εκκλησίες, από τις οποίες σώζεται η εκκλησία των Παμμεγίστων Ταξιαρχών, με το σημερινό κτίριο να χρονολογείται από το 1891. Εικόνες από την εκκλησία των Ταξιαρχών περιφέρονται την τρίτη μέρα του Πάσχα στο χωριό και ακολουθεί γλέντι. Στο χωριό υπάρχει μνημείο για τη μάχη της Βαζόπετρας. Στη θέση Κουμού Λόφος έχει βρεθεί αρχαίο νεκροταφείο της ύστερης Αρχαϊκής - Κλασικής εποχής.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Χαλαφλί

Το **Χαλαφλί **(επίσης, **Χαλαπλιού **και **Χαλαπιού**) είναι ένα χωριό της επαρχίας Τζαμπραγίλ του Αζερμπαϊτζάν. Βρίσκεται στο νοτιοδυτικό μέρος της χώρας, στο έδαφος της μη αναγνωρισμένης δημοκρατίας του Ναγκόρνο-Καραμπάχ. 

## Παραπομπές
* 

Κατηγορία:Κατοικημένες περιοχές στην Επαρχία Τζαμπραγίλ
Άγιος Ανδρέας Καβάλας

Ο **Άγιος Ανδρέας** (μέχρι το 1928 ονομαζόταν *Νουζλά* ή *Νουσλάς*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2021 είχε 374 κατοίκους, από 411 το 2011. 
## Γεωγραφία
Ο Άγιος Ανδρέας είναι χωριό στο νότιο τμήμα του νομού, προς τη δυτική ακτή του κόλπου της Καβάλας, στις βορειοδυτικές απολήξεις του όρους Σύμβολο και σε μέσο σταθμικό υψόμετρο 70. Απέχει 17 χλμ. περίπου ΝΔ. της Καβάλας. Η τοπική κοινότητα Αγίου Ανδρέα είναι χαρακτηρισμένη ως αγροτικός πεδινός οικισμός, με έκταση 6,454 χμ² (2011).

## Πληθυσμός

## Γενικά στοιχεία
Ο οικισμός δημιουργήθηκε από Ρώσους μοναχούς, οι οποίοι το 1870 έκτισαν το μοναστήρι του Αγίου Ανδρέα, από το οποίο πήρε το όνομά του το χωριό. Το μοναστήρι εγκαταλείφθηκε μερικά χρόνια αργότερα, το 1919, όταν οι μοναχοί του εκδιώχθηκαν από τους "κρατούντες" της εποχής εκείνης ενώ σήμερα έχει αναστηλωθεί. Οι μοναχοί επίσης άρχισαν την καλλιέργεια αμπελιού και την παραγωγή οίνου στο χωριό, η οποία συνεχίζει μέχρι σήμερα. Μέχρι την ανταλλαγή πληθυσμών το 1923, είχε ελληνικό πληθυσμό, ενώ μετά την ανταλλαγή πληθυσμών, στο Νουζλά εγκαταστάθηκαν 54 οικογένειες προσφύγων. Με το πρόγραμμα Καποδίστριας εντάχθηκε στον δήμο Ελευθερών και παλαιότερα υπαγόταν στην κοινότητα Αγίου Ανδρέα, η οποία δημιουργήθηκε από την απόσπαση του Αγίου Ανδρέα από την κοινότητα Ελευθερών.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4

Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Μυρτόφυτο Καβάλας

Το **Μυρτόφυτο** (μέχρι το 1928 *Δρέζνα*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Η δημοτική κοινότητα Μυρτοφύτου, που περιλαμβάνει και τον οικισμό Παραλία Μυρτόφυτου, σύμφωνα με την απογραφή του 2021 είχε 395 κατοίκους, από 433 το 2011. Βρίσκεται σε υψόμετρο 240 μέτρων, στους πρόποδες του όρους Σύμβολο. Το χωριό στις αρχές του 20ού αιώνα είχε ελληνικό πληθυσμό. Με το πρόγραμμα Καποδίστριας εντάχθηκε στον δήμο Ελευθερών και παλαιότερα υπαγόταν στην κοινότητα Μυρτοφύτου.

Οι κάτοικοι του χωριού ασχολούνται κυρίως με την αμπελοκαλλιέργεια, και εξάγουν συσκευασμένα σταφύλια, ενώ επίσης εμφιαλώνουν σε σύγχρονο παρασκευαστήριο τσίπουρο. Στο χωριό βρίσκεται η Βυζαντινή Εκκλησία του Αγίου Αθανασίου, γνωστή για το τέμπλο και τις αγιογραφίες της. Στη θέση Σεϊντή Βρύση, στο όρος Σύμβολο, βρίσκεται σπήλαιο με ευρήματα χρήσης από την Ρωμαϊκή περίοδο. Στο χωριό κάθε χρονιά αναβιώνει το έθιμο του καψίματος του παλιού χρόνου και του καλωσορίσματος του νέου.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Φωλιά Καβάλας

Η **Φωλιά** (επισήμως *Φωλεά*, μέχρι το 1928 *Τσιούστη* ή *Τσίστα*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 567 κατοίκους. Βρίσκεται σε υψόμετρο 250 μέτρων, στους πρόποδες του όρους Συμβόλου. Στις αρχές του 20ού αιώνα, είχε περίπου 100 Έλληνες κατοίκους, ενώ μετά την ανταλλαγή πληθυσμών, στη Φωλιά εγκαταστάθηκαν 16 οικογένειες προσφύγων. Με το πρόγραμμα Καποδίστριας εντάχθηκε στον δήμο Ελευθερών και παλαιότερα υπαγόταν στην κοινότητα Φωλεάς, η οποία δημιουργήθηκε όταν ο οικισμός αποσπάστηκε από την κοινότητα Μυρτοφύτου το 1946. Στην τοπικής κοινότητα Φωλεάς ανήκει και ο οικισμός Πύργος, ο οποίος σύμφωνα με την απογραφή του 2011, έχει 9 κατοίκους.

Οι κάτοικοι του χωριού ασχολούνται κυρίως με την καλλιέργεια αμπελιών, από τα οποία παράγουν τσίπουρο. Επίσης, στην περιοχή παρασκευάζονται τυριά. Στην περιοχή έχει κατασκευαστεί φράγμα άρδευσης. Μέσα στο χωριό, σε πέτρινο παραδοσιακό κτίριο, στεγάζεται λαογραφικό μουσείο. Κοντά στο χωριό Πύργος, κοντά στην θάλασσα, βρίσκεται τετράπλευρος βυζαντινός πύργος, γνωστός ως Πύργος της Απολλωνίας, ο οποίος χρονολογείται από τον 13ο - 14ο μ. Χ. αιώνα και σώζεται σε μεγάλο ύψος. Στο ύψωμα Γραμμένη Πέτρα, στο όρος Σύμβολο, υπάρχουν βραχογραφήματα.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Ταϊλανδέζικο δημοψήφισμα για σύνταγμα (2016)

Ένα **συνταγματικό δημοψήφισμα** πραγματοποιήθηκε στην Ταϊλάνδη  στις 7 Αυγούστου 2016. Εγκρίθηκαν από τους ψηφοφόρους αλλαγές στο σύνταγμα, με το οποίο το πολίτευμα κατέστη αποκλειστικά ημι-δημοκρατία και το στρατιωτικό καθεστώς αύξησε περαιτέρω τις εξουσίες του. Οι νέες προτάσεις υπερψηφίστηκαν από το 61% των ψηφοφόρων, με 59% προσέλευση. Μια δεύτερη πρόταση να εκλέγεται ο επόμενος Πρωθυπουργός από τους γερουσιαστές και τους βουλευτές εγκρίθηκε επίσης.

## Πλαίσιο
Η κύρια διαφορά μεταξύ του σχεδίου συντάγματος του 2016 σε σχέση με εκείνο του 2007 είναι ότι η Γερουσία αποφασίστηκε να γίνει ένα πλήρως εξοπλισμένο τμήμα και όχι μερικώς εκλεγμένη και να οριστεί πενταετής "μεταβατική περίοδος", κατά την οποία τα μέλη της Γερουσίας θα διορίζονται από την κυβέρνηση. Η Γερουσία αριθμεί συνολικά 250 μέλη. Επίσης, αποφασίστηκε να δοθούν εξουσίες στη γερουσία να ασκεί βέτο στις αποφάσεις της Βουλής των Αντιπροσώπων για τροποποίηση του συντάγματος.  

## Συμπεριφορά
Η στρατιωτική κυβέρνηση απαγόρευσε την άσκηση κριτικής προς το προτεινόμενο σχέδιο συντάγματος και δεν επετράπη η εποπτεία του δημοψηφίσματος. Ακτιβιστές κατά του δημοψηφίσματος συνελήφθησαν, τέθηκαν υπό κράτηση και παραπέμφθηκαν σε στρατοδικεία, ενώ οι ψηφοφόροι, οι οποίοι εξέφρασαν την πρόθεσή τους να καταψηφίσουν το σχέδιο επίσης συνελήφθησαν και υπέστησαν διώξεις από το στρατιωτικό καθεστώς.

## Αποτελέσματα
μικρογραφία|Αποτελέσματα από το συνταγματικό δημοψήφισμα του 2016 ανά περιοχή.

## Αναφορές


2016
Κατηγορία:Δημοψηφίσματα το 2016
Αμισιανά Καβάλας

Τα **Αμισιανά** (μέχρι το 1926 *Πρέτζοβα*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 ο πληθυσμός των Αμισιανών ανερχόταν σε 953 κατοίκους, από 927 το 2011.

## Γενικά και ιστορικά στοιχεία
Τα Αμισιανά βρίσκονται σε υψόμετρο 150 μέτρων. Στις αρχές του 20ού αιώνα ήταν μουσουλμανικός οικισμός, ενώ μετά την ανταλλαγή πληθυσμών του 1923 εγκαταστάθηκαν 125 οικογένειες Ελλήνων προσφύγων. Κατά τα τέλη του 1941, οι βουλγαρικές αρχές Κατοχής προχώρησαν στην εκτέλεση τριών ατόμων στα πλαίσια των ευρύτερων αντιποίνων για την εξέγερση της Δράμας. Στο χωριό βρίσκεται αντλιοστάσιο, το οποίο κατασκευάστηκε επί δημαρχίας Μιχάλη Λολίδη και το οποίο χρησιμοποιείται για την ύδρευση της Καβάλας.

Διοικητικά, τα Αμισιανά αποτελούσαν μέχρι το 1997 έδρα της ομώνυμης κοινότητας της επαρχίας Καβάλας, ενώ το 1997, με τις αλλαγές που επέφερε στην τοπική αυτοδιοίκηση το πρόγραμμα Καποδίστριας, εντάχθηκαν στον δήμο Ελευθερούπολης. Από το 2011 ανήκουν στον καλλικρατικό δήμο Παγγαίου.

## Απογραφές πληθυσμού

## Παραπομπές

## Βιβλιογραφία
*Σπύρος Κουζινόπουλος, *Δράμα 1941. Μια παρεξηγημένη εξέγερση*, εκδόσεις Καστανιώτη, Αθήνα 2011.
*Μιχαήλ Σταματελάτος, Φωτεινή Βάμβα-Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, Α΄ τόμος, 2012.

Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Φράστα Άρτας

Τα **Φράστα** είναι ένα χωριό του Δήμου Κεντρικών Τζουμέρκων με 88 μόνιμους κατοίκους (απογραφή 2011) και βρίσκεται στον ορεινό όγκο των Τζουμέρκων, σε υψόμετρο 252 μέτρων. Ο οικισμός απέχει από την πόλη της Άρτας περίπου 46 χιλιόμετρα ενώ η απόσταση από το Βουργαρέλι είναι περίπου 40 χιλιόμετρα.

Σύμφωνα με το Σχέδιο Καποδίστρια, τα Φράστα υπήρξαν μέχρι το τέλος του 2010, οικισμός του νεοσύστατου Δήμου Αγνάντων. Με βάση τη νέα διοικητική διαίρεση που προβλέπει το Σχέδιο Καλλικράτης, τα Φράστα εντάχθηκαν στον Δήμο Κεντρικών Τζουμέρκων. Τα Φράστα μαζί με την Άρτισσα, το Καταφύγι, τα Κονάκια, το Παλαιοχώρι και τα Άγναντα αποτελούν την τοπική κοινότητα Αγνάντων με συνολικό πληθυσμό 430 κατοίκους.

## Διοικητικές μεταβολές
Ο οικισμός αναγνωρίστηκε το 1940 και προσαρτήθηκε στην κοινότητα Αγνάντων. Το 1997 ο οικισμός εντάχθηκε στο Δήμο Αγνάντων και το 2010 εντάχθηκε στο Δήμο Δήμο Κεντρικών Τζουμέρκων.

## Τοποθεσία και πρόσβαση
Ο οικισμός γειτνιάζει με τους οικισμούς της τοπικής κοινότητας Αγνάντων.

## Παραπομπές


## Εξωτερικοί σύνδεσμοι
* Δήμος Κεντρικών Τζουμέρκων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Κατηγορία:Δήμος Αγνάντων
Αντιφίλιπποι Καβάλας

Οι **Αντιφίλιπποι** (μέχρι το 1927 *Δρανίτσι*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 είχε 782 μόνιμους κατοίκους, από 869 το 2011. Βρίσκεται σε υψόμετρο 120 μέτρων, στους πρόποδες του Παγγαίου, κοντά στα τενάγη των Φιλίππων. Απέχει 23 χιλιόμετρα από την Καβάλα και 6 χιλιόμετρα από την Ελευθερούπολη.

## Ιστορικά στοιχεία
Στο λόφο «Δερβένι» ή «Σταυρός», αμέσως βορειοανατολικά του χωριού έχει εντοπιστεί οικισμός κλασικής - ελληνιστικής περιόδου και λείψανα φρουρίου. Στο χαμηλό λοφίσκο Σίνα, 1,5 χιλιόμετρα βορειοανατολικά του χωριού, έχουν εντοπιστεί μεταλλουργικές σκωρίες και λείψανα τοίχων, επιφανειακή κεραμική στο λόφο και στα χωράφια δυτικά κεραμική ρωμαϊκής-υστερορωμαϊκής περιόδου. Επιφανειακή κεραμική ρωμαϊκής περιόδου έχει βρεθεί και δυτικά του χωριού.

Στις αρχές του 20ού αιώνα, το Δρανίτσι είχε κυρίως τουρκικό πληθυσμό, ο οποίος έφτανε τους 400 κατοίκους, ενώ μετά την ανταλλαγή πληθυσμών, στους Αντιφιλίππους εγκαταστάθηκαν 126 οικογένειες προσφύγων, με το χωριό να αποκτά αμιγή προσφυγικό πληθυσμό. Με το πρόγραμμα Καποδίστριας εντάχθηκε στον δήμο Ελευθερουπόλεως και παλαιότερα υπαγόταν στην κοινότητα Αντιφιλίππων.

## Απογραφές πληθυσμού

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Παλαιοχώρι Αγνάντων Άρτας

Το **Παλαιοχώρι** Αγνάντων είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Το Παλαιοχώρι βρίσκεται στα όρια με την Περιφερειακή Ενότητα Ιωαννίννων, στον ορεινό όγκο των Τζουμέρκων και τις δυτικές πλαγιές τους, σε υψόμετρο 730 μέτρων. Απέχει από την πόλη της Άρτας περίπου 55 χιλιόμετρα Β.-ΒΑ., η απόσταση από το Βουργαρέλι είναι περίπου 43 χιλιόμετρα Β.-ΒΔ. και μόλις 4 χιλιόμετρα Β. (οδικά) από τα Άγναντα. Η εκκλησία του χωριού είναι ο Ιερός Ναός Μεταμόρφωσης Σωτήρος.

Αναφέρεται επίσημα, ως ξεχωριστός οικισμός, για πρώτη φορά το 1940 να απογράφεται στην κοινότητα Αγνάντων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Άγναντα, την Άρτισσα, το Καταφύγι, τα Κονάκια και τα Φράστα αποτελούν την Κοινότητα Αγνάντων, που ανήκει στη Δημοτική Ενότητα Αγνάντων του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 8 κατοίκους.

## Σημείωση
Στον ίδιο Δήμο αλλά στην Δημοτική Ενότητα Αθαμανίας βρίσκονται οι συνώνυμοι οικισμοί Παλαιοχώρι Αθαμανών και Παλαιοχώρι Βουργαρελίου ενώ στον Δήμο Αρταίων το Παλαιοχώρι Σκούπας.

## Παραπομπές


## Εξωτερικοί σύνδεσμοι
* Δήμος Κεντρικών Τζουμέρκων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Κατηγορία:Δήμος Αγνάντων
Άρτισσα Άρτας

Η **Άρτισσα** είναι χωριό του Δήμου Κεντρικών Τζουμέρκων του νομού Άρτας στην Ήπειρο. Βρίσκεται στον ορεινό όγκο των Τζουμέρκων, σε υψόμετρο 680 μέτρων. Σύμφωνα με την απογραφή του 2011, ο πληθυσμός της ανέρχεται στους 25 μόνιμους κατοίκους.

## Γενικά στοιχεία
Ο οικισμός απέχει από την πόλη της Άρτας περίπου 54 χιλιόμετρα, ενώ η απόσταση από το Βουργαρέλι είναι περίπου 38 χιλιόμετρα. Ο οικισμός αναγνωρίστηκε το 1940 και προσαρτήθηκε στην κοινότητα Αγνάντων. Μέχρι το 1997 υπαγόταν στην επαρχία Άρτης. Αργότερα, με βάση το Σχέδιο Καποδίστρια, η Άρτισσα υπήρξε μέχρι το τέλος του 2010, οικισμός του Δήμου Αγνάντων. Με τη νέα διοικητική διαίρεση που προβλέπει το Σχέδιο Καλλικράτης, η Άρτισσα εντάχθηκε στον Δήμο Κεντρικών Τζουμέρκων. Μαζί με το Καταφύγι, τα Φράστα, τα Κονάκια, το Παλαιοχώρι και τα Άγναντα αποτελούν την τοπική κοινότητα Αγνάντων με συνολικό πληθυσμό 430 κατοίκους. Ο οικισμός γειτνιάζει με τους οικισμούς της τοπικής κοινότητας Αγνάντων.

## Δημογραφικά στοιχεία
Σήμερα ο πληθυσμός ανέρχεται στους 25 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 56 κατοίκους. Οι πληθυσμιακές διακυμάνσεις, αποτυπώνονται στον παρακάτω πίνακα.


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)

ImageSize = width:800 height:373
PlotArea = left:50 bottom:50 top:30 right:30
DateFormat = x.y
Period = from:0 till:150
TimeAxis = orientation:vertical
AlignBars = justify
ScaleMajor = gridcolor:darkgrey increment:25 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  
  bar:1940 text:1940
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
PlotData=
  color:cobar width:20 align:left
 
  bar:1940 from:0 till: 78
  bar:1951 from:0 till: 118
  bar:1961 from:0 till: 100
  bar:1971 from:0 till: 46
  bar:1981 from:0 till: 82
  bar:1991 from:0 till: 51
  bar:2001 from:0 till: 56
  bar:2011 color:cobar2 from:0 till: 25
PlotData=
 
  bar:1940 at: 78 fontsize:S text: 78 shift:(-10,5)
  bar:1951 at: 118 fontsize:S text: 118 shift:(-10,5)
  bar:1961 at: 100 fontsize:S text: 100 shift:(-10,5)
  bar:1971 at: 46 fontsize:S text: 46 shift:(-10,5)
  bar:1981 at: 82 fontsize:S text: 82 shift:(-10,5)
  bar:1991 at: 51 fontsize:S text: 51 shift:(-10,5)
  bar:2001 at: 56 fontsize:S text: 56 shift:(-10,5)
  bar:2011 at: 25 fontsize:S text: 25 shift:(-10,5)
TextData=
  fontsize:S pos:(20,20)
  text:"ΠΗΓΗ: E.Σ.Υ.Ε"



## Παραπομπές

## Εξωτερικοί σύνδεσμοι
* Δήμος Κεντρικών Τζουμέρκων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Κατηγορία:Δήμος Αγνάντων
Κηπιά Καβάλας

Τα **Κηπία**, έως το 1926 γνωστό ως **Μποσταντζιλή**, είναι χωριό του δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχουν 325 κατοίκους.

## Γενικά και ιστορικά στοιχεία
Βρίσκεται σε υψόμετρο 160 μέτρων, στους πρόποδες του Παγγαίου. Στην ίδια δημοτική κοινότητα ανήκει και ο οικισμός Άνω Χορτοκόπι, που σύμφωνα με την απογραφή του 2011 είχε 22 κατοίκους. Ο πληθυσμός της δημοτικής κοινότητας το 2021 ήταν 286, από 347 το 2011. Παλαιότερα ονομαζόταν Μποσταντζιλή και όπως και πολλά ακόμη χωριά της ευρύτερης περιοχής είχε αμιγή μουσουλμανικό πληθυσμό. Μετά την ανταλλαγή πληθυσμού μεταξύ Ελλάδας και Τουρκίας, οι μουσουλμάνοι αποχώρησαν από το χωριό, στο οποίο εγκαταστάθηκαν 110 οικογένειες Ελλήνων προσφύγων. Ακολούθως, το 1926 το χωριό μετονομάστηκε σε Κηπιά, ενώ το 1940 έλαβε τη σημερινή του ονομασία.

Κατά τη διάρκεια του Β΄ Παγκοσμίου Πολέμου, τα Κηπία προσαρτήθηκαν στη Βουλγαρία, ενώ στις 6 Σεπτεμβρίου του 1944, αντάρτες του ΕΛΑΣ επιτέθηκαν στη βουλγαρική φρουρά του οικισμού. Διοικητικά, αποτέλεσε μέχρι το 1997 κοινότητα της επαρχίας Παγγαίου και στη συνέχεια υπήχθη στον καποδιστριακό δήμο Ελευθερούπολης. Από το 2011 ανήκει στον δήμο Παγγαίου.

Στο χωριό λειτουργεί από το 2010 μουσείο κέρινων ομοιωμάτων, φτιαγμένα από τον Θεόδωρο Κοκκινίδη. Στη θέση Τσακίλ-μπαϊρ, στα νοτιοανατολικά του χωριού, έχουν εντοπιστεί ερείπια ιερού των ελληνιστικών-ρωμαϊκών χρόνων. Νοτιοανατολικά του χωριού εντοπίστηκαν και ανασκάφτηκαν το 1987 ερείπια παλαιοχριστιανικής βασιλικής. Επίσης, 250 μ. ανατολικά της παλαιοχριστιανικής βασιλικής και 50 μ. βόρεια της Ε.Ο. Καβάλας-Θεσσαλονίκης, στο χώρο των εγκαταστάσεων κοπής σχιστολίθων της «Ομόνοιας» έχει εντοπιστεί ρωμαϊκή επιγραφή πάνω σε βράχο. Τα Κηπιά έχουν χαρακτηριστεί ως παραδοσιακός οικισμός με το ΦΕΚ 594/Δ/13-11-1978.

## Δημογραφία
### Πληθυσμιακή εξέλιξη

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Μπεχμενλί

Το **Μπεχμενλί **ή **Μπέχμενλι **ή **Μπεχμανλί **μπορεί να αναφέρεται σε χωριά του Αζερμπαϊτζάν:
* Μπάλα Μπεχμενλί, Αζερμπαϊτζάν
* Μπογιούκ Μπεχμενλί, Αζερμπαϊτζάν
Μπάλα Μπεχμενλί

Το **Μπάλα Μπεχμενλί **(επίσης, **Μπάλα Μπεγκμενλί **και το **Μπάλα-Μπεχμανλί**) αποτελεί χωριό και δήμο της επαρχίας Φιζουλί του νοτιοανατολικού Αζερμπαϊτζάν. Έχει πληθυσμό 3,297 κατοίκων.

## Παραπομπές
* 

Κατηγορία:Κατοικημένες περιοχές στην Επαρχία Φιζουλί
Μπογιούκ Μπεχμενλί

Το **Μπογιούκ Μπεχμενλί** (επίσης, **Μπιογιούκ Μπεχμενλί** και **Μπιογιούκ-Μπεχμενλί**) είναι ένα χωριό και ο μεγαλύτερος σε πληθυσμό δήμος της Επαρχίας Φιζουλί του νοτιοδυτικού Αζερμπαϊτζάν. Έχει πληθυσμό 6,171 κατοίκων.

## Παραπομπές

* 

Κατηγορία:Κατοικημένες περιοχές στην Επαρχία Φιζουλί
Μπογιούκ Πιρελί

Το **Μπογιούκ Πιρελί **(επίσης, **Μπεγιούκ-Πιρελλί**, **Μπεγιούκ-Πιραλί**, και **Μπιογιούκ Πιραλί**) αποτελεί χωριό και δήμο της επαρχίας Καμπάλα του βορειοανατολικού Αζερμπαϊτζάν. Από το 2014, έχει πληθυσμό 1,362 κατοίκων.

## Παραπομπές
* 

Κατηγορία:Κατοικημένες περιοχές στην Επαρχία Καμπάλα
Μπογιούκ Μουρούκ

Το **Μπογιούκ Μουρούκ** (επίσης, **Μπιογιούκ Μουρούγκ **και **Μπεγιούκ-Μουρούχ**) αποτελεί χωριό και δήμο της επαρχίας Κουσάρ του βορειοανατολικού Αζερμπαϊτζάν. Έχει πληθυσμό 552 κατοίκων.

## Παραπομπές

* 

Κατηγορία:Κατοικημένες περιοχές στην Επαρχία Κουσάρ
Κατηγορία:Χωριά του Αζερμπαϊτζάν
Μπογιούκ Κεχριζλί

Το ** Μπογιούκ Κεχριζλί **(επίσης, **Μπιογιούκ Κιαγκριζλί**, **Μπεγιούκ-Χαγκριζλί**, και **Κιαγκριζλί-Νασιρμπεϊλί**) αποτελεί χωριό και δήμο της επαρχίας Αγκτζαμπάντι του νοτιοδυτικού Αζερμπαϊτζάν. Έχει πληθυσμό 613 κατοίκων.

## Παραπομπές
* 

Κατηγορία:Κατοικημένες περιοχές στην Επαρχία Αγκτζαμπάντι
Κατηγορία:Χωριά του Αζερμπαϊτζάν
Κεραμωτή Καβάλας

Η **Κεραμωτή**  είναι οικισμός της Ανατολικής Μακεδονίας στην Περιφερειακή Ενότητα Καβάλας. Βρίσκεται έναντι της Θάσου και λειτουργεί λιμένας.

## Γεωγραφία
Η Κεραμωτή βρίσκεται δυτικά των εκβολών του ποταμού Νέστου, σε υψόμετρο 12 μέτρων. Είναι το πλησιέστερο στη Θάσο σημείο ενώ απέχει 40 χιλιόμετρα Α.-ΝΑ. από την Καβάλα και 15 χιλιόμετρα νότια από την Χρυσούπολη (έδρα του δήμου) της οποίας αποτελεί το επίνειο.

Η Κεραμωτή βρίσκεται σε μια μικρή χερσόνησο η οποία σχηματίζει φυσικό λιμάνι κοντά στις εκβολές του Νέστου, με αμμουδερή παραλία. Στην Κεραμωτή λειτουργεί λιμένας από τον οποίο διεξάγεται το μεγαλύτερο τμήμα της ακτοπλοϊκής σύνδεσης εμπορευμάτων και επιβατών με τη Θάσο. Επίσης, το λιμάνι, βάθους μέχρι 7,5 μέτρων, λειτουργεί και ως αλιευτικό καταφύγιο. To 2009 μέσω του λιμένα διακινήθηκαν 1,4 εκατομμύρια επιβάτες.

## Ιστορικά στοιχεία
Η περιοχή δεν κατοικούταν κατά τους οθωμανικούς χρόνους, αλλά στην Κεραμωτή υπήρχαν αποθήκες εμπορευμάτων οι οποίες στη συνέχεια μεταφέρονταν στη Θάσο και σε άλλα νησιά του Αιγαίου. Κατά την ανταλλαγή πληθυσμών του 1923, στην Κεραμωτή εγκαταστάθηκαν 59 προσφυγικές οικογένειες, από το Εξάστερο στην Ανατολική Θράκη. Τα επόμενα χρόνια, η περιοχή υπέφερε από την ελονοσία, αλλά στην Κεραμωτή εγκαταστάθηκαν οικογένειες από τις γύρω περιοχές. Άρχισε να αναπτύσσεται τουριστικά τη δεκαετία του 1970, χάρις στο λιμάνι της και τις παραλίες.

## Διοικητικά στοιχεία
Αναφέρεται επίσημα, μετά την απελευθέρωση, ως ξεχωριστός οικισμός το 1919 στο ΦΕΚ 251Α - 20/11/1919 να προσαρτάται στην τότε κοινότητα Σαπαίων ή Σαρή Σαμπάν. Το 1928 με το ΦΕΚ 203Α - 03/10/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Μοναστηράκι και το Χαϊδευτό αποτελούν την κοινότητα Κεραμωτής που υπάγεται στη Δημοτική Ενότητα Κεραμωτής του Δήμου Νέστου  ενώ σύμφωνα με την απογραφή του 2021 η κοινότητα έχει 1.715 κατοίκους, από 2.056 που είχε το 2011 (1.438 ως οικισμός).

## Αθλητισμός
Από τις αρχές της δεκαετίας του 1930 και για αρκετά χρόνια, στην περιοχή της Κεραμωτής λειτουργούσαν κατά καιρούς διάφορα ανεπίσημα ποδοσφαιρικά σωματεία όπως ήταν ο "Π.Α.Ο.Κ. Κεραμωτής", ο "Α.Π.Σ. Κεραμωτής", ο "Ολυμπιακός Κεραμωτής", η "Αθλητική Ένωσις Κεραμωτής (Α.Ε.Κ.)" και άλλα. Δυστυχώς όμως, η είσοδος της Ελλάδας στον Β' Παγκόσμιο Πόλεμο είχε ως αποτέλεσμα να διαλυθούν όλα τα ανεξάρτητα σωματεία που είχαν δημιουργηθεί μέχρι τότε. Παλιότερα λειτουργούσε στην Κεραμωτή ο "Ποδοσφαιρικός Όμιλος Κεραμωτής", γνωστός πιο απλά και ως "Π.Ο. Κεραμωτής", ωστόσο το σωματείο είναι ανενεργό εδώ και πολλά χρόνια. Σήμερα, η περιοχή εκπροσωπείται στα ποδοσφαιρικά γήπεδα της Ε.Π.Σ. Καβάλας από τον "Α.Ο. Κεραμωτής", ο οποίος μάλιστα το 2025 κατέκτησε το τοπικό Πρωτάθλημα Β' Κατηγορίας της Ένωσης και πανηγύρισε την άνοδο στην Α' Τοπική Κατηγορία. Η ομάδα της Κεραμωτής ήταν πολύ κοντά στο να πετύχει το τοπικό "νταμπλ", ωστόσο στον τελικό του Κυπέλλου της Ε.Π.Σ. Καβάλας που διεξήχθη στις 7 Μαΐου 2025, ηττήθηκε από τον Άρη Πηγών στην παράταση με 0-1. 

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Νέστου
The Human Centipede (First Sequence)

To ***The Human Centipede (First Sequence)*** (γνωστό και ως ***Η Ανθρώπινη Σαρανταποδαρούσα***) είναι μία ολλανδική ταινία τρόμου, του 2009, σε σκηνοθεσία, σενάριο και συμπαραγωγή Τομ Σιξ. Πρωταγωνιστούν οι Ντίετερ Λάσερ, Άσλι Σ. Γουίλιαμς, Άσλυν Γένι και Ακιχίρο Κιταμούρα. Η πλοκή της ταινίας επικεντρώνεται σε ένα χειρουργό, τον Dr. Josef Heiter, ο οποίος έχει αιχμαλωτίσει στο σπίτι του τρεις τουρίστες, στους οποίους θα εφαρμόσει το πείραμά του: την ανθρώπινη σαρανταποδαρούσα, συνδέοντας το στόμα του ενός με τον πρωκτό του άλλου. Στα Μέσα είχε δηλωθεί ότι κάτι τέτοιο είναι "100% ιατρικά ακριβές".

Σύμφωνα με τον Σιξ, η ιδέα της ταινίας δημιουργήθηκε από ένα αστείο του, στους φίλους του, όταν τους είπε ότι η πιο ταιριαστή τιμωρία για έναν παιδεραστή, είναι να του ενώσουν το στόμα με τον πρωκτό ενός "χοντρού οδηγού νταλίκας".  Επίσης, η ταινία επηρεάστηκε κι από τα πειράματα σε ανθρώπους των Ναζί, κατά τη διάρκεια του Δευτέρου Παγκοσμίου Πολέμου, καθώς κι από τα εγκλήματα που διέπραξε ο Γιόζεφ Μένγκελε, στο Στρατόπεδο συγκέντρωσης του Άουσβιτς.

Κατά την προσέγγιση επενδυτών, που έκανε ο Σιξ, απέφυγε να αναφέρει τα σημεία της πλοκής, όπου εμπεριέχουν τη σύνδεση στόματος με πρωκτού, φοβούμενος ότι κάτι τέτοιο θα ήταν ανασταλτικό. Οι επενδυτές έμαθαν για αυτές τις παραμέτρους του σεναρίου, μετά την ολοκλήρωση της ταινίας. Σε γενικές γραμμές η ταινία έλαβε ανάμικτες κριτικές από τους κριτικούς, αλλά έλαβε αρκετές διακρίσεις σε διάφορα διεθνή κινηματογραφικά Φεστιβάλ. Στις ΗΠΑ κυκλοφόρησε, περιορισμένα, στις 30 Απριλίου του 2010. Το 2011, κυκλοφόρησε και το σίκουελ της ταινίας με τίτλο *[[The Human Centipede 2 (Full Sequence)]]*.

## Παραπομπές

## Εξωτερικοί σύνδεσμοι

*  (US)
* 
* 
* 

Κατηγορία:Ταινίες του 2009
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Ιαπωνόφωνες ταινίες
Κατηγορία:Ολλανδικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες τρόμου
Κατηγορία:Ταινίες με απαγωγή
Κατηγορία:Ταινίες γυρισμένες στην Ολλανδία
Ορφάνι Καβάλας

Το **Ορφάνι** είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2022, έχει 500 κατοίκους. Βρίσκεται σε υψόμετρο 70 μέτρων. Η οικονομία του χωριού είναι αγροτική. Στην τοπική ενότητα Ορφανίου ανήκει ο οικισμός Μέγας Αλέξανδρος, με 50 κατοίκους σύμφωνα με την απογραφή του 2022.

## Ιστορικά στοιχεία
μικρογραφία|αριστερά|Το οθωμανικό κάστρο στο Ορφάνι
Στην αρχαιότητα κοντά στο Ορφάνι βρισκόταν η θρακική πόλη Φάγρης, την οποία από τα αρχαϊκά χρόνια είχαν αποικίσει οι Θάσιοι. Τα κατάλοιπά της έχουν εντοπιστεί στη θέση Κανόνι, μαζί με νεκροταφείο της ύστερης αρχαϊκής έως ελληνιστικής περιόδου, το οποίο περιλαμβάνει και μακεδονικό τάφο. Στη θέση Μετόχι Ορφανίου Κάρυανης, έχει εντοπιστεί το νεκροταφείο της Ρωμαϊκής περιόδου. Στη θέση Παλιό Λατομείο έχει εντοπιστεί νεκροταφείο κλασικής - ελληνιστικής περιόδου.

Το χωριό αρχικά ήταν κτισμένο νοτιότερα. Στη μέση του παλιού χωριού βρισκόταν πλάτανος, όπου κατά τη διάρκεια της επανάστασης του 1821 κρεμάστηκαν μοναχοί από το μετόχι της μονής Διονύσου. Νότια του χωριού βρίσκεται οχυρό, γνωστό και ως Φρούριο της Κοντέσας, το οποίο κατασκευάστηκε το αργότερο τον 18ο αιώνα από τους Οθωμανούς ώστε να ελέγχουν το δέλτα του Στρυμόνα.

Μέχρι την ανταλλαγή πληθυσμών το 1923, είχε μικτό πληθυσμό χριστιανών και μουσουλμάνων, ενώ μετά την ανταλλαγή πληθυσμών, στο Ορφάνι εγκαταστάθηκαν 32 οικογένειες. Η κύρια εκκλησία του χωριού, αφιερωμένη στην Κοίμηση της Θεοτόκου, κτίστηκε το 1962 και σε αυτή φυλάσσονται εικόνες του 19ου αιώνα τις οποίες έφεραν Γαρασαριώτες Πόντιοι.

Με το πρόγραμμα Καποδίστριας εντάχθηκε στον δήμο Ορφανού και παλαιότερα υπαγόταν στην κοινότητα Ορφανίου.
## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Το Τελευταίο Σπίτι Αριστερά (ταινία, 1972)

***Το Τελευταίο Σπίτι Αριστερά*** (πρωτότυπος τίτλος: ***The Last House on the Left***) είναι μία αμερικανική exploitation ταινία τρόμου, του 1972, σε σκηνοθεσία, σενάριο και μοντάζ Γουές Κρέιβεν. Η πλοκή της ταινίας επικεντρώνεται σε δύο νεαρές κοπέλες, οι οποίες πάνε να παρακολουθήσουν μία συναυλία, αλλά αντί αυτού παρασύρονται στο δάσος, από παρέα νεαρών και πέφτουν θύμα βιασμού και δολοφονίας. Το σενάριο της ταινίας είναι ελαφρώς εμπνευσμένο από την ταινία του Ίνγκμαρ Μπέργκμαν *[[Η Πηγή των Παρθένων]]* (1960).

Η ταινία αυτή αποτελεί το σκηνοθετικό ντεμπούτο, του γνωστού σκηνοθέτη ταινιών τρόμου Γουές Κρέιβεν. Με ένα μικρό budget 87.000 δολαρίων γύρισε την ταινία σε αγρούς του Κονέκτικατ και στη Νέα Υόρκη, περί το 1971. Στις 30 Αυγούστου του 1972, κυκλοφόρησε και στις αίθουσες κινηματογράφου των ΗΠΑ, σημειώνοντας εισπρακτική επιτυχία. Βεβαίως, λόγω των σκληρών σκηνών βίας που περιέχει λογοκρίθηκε ενώ σε πολλές χώρες απαγορεύτηκε. Ο γνωστός κριτικός Ρότζερ Ίμπερτ από την άλλη του έδωσε ευνοϊκή κριτική.  Το 2009, μία ταινία με το ίδιο όνομα, διασκεύασε την ταινία του Κρέιβεν, στην οποία είχε τον ρόλο του συμπαραγωγού.

## Παραπομπές


## Εξωτερικοί σύνδεσμοι
*

Κατηγορία:Ταινίες του 1972
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1970
Κατηγορία:Αμερικανικές ταινίες τρόμου
Κατηγορία:Ταινίες exploitation
Κατηγορία:Αμερικανικές ανεξάρτητες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες σε σκηνοθεσία Γουές Κρέιβεν
Το Τελευταίο Σπίτι Αριστερά

Ο τίτλος **Το Τελευταίο Σπίτι Αριστερά** μπορεί να αναφέρεται:

* *[[Το Τελευταίο Σπίτι Αριστερά (ταινία, 1972)]]*, αμερικανική ταινία τρόμου
* *[[Το Τελευταίο Σπίτι Αριστερά (ταινία, 2009)]]*, διασκευή της ταινίας του 1972.
Παραλία Οφρυνίου Καβάλας

Η **Παραλία Οφρυνίου**, γνωστή και ως **Τούζλα**, είναι χωριό του Δήμου Παγγαίου, της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Αποτελεί πολυσύχναστο θέρετρο το οποίο εκτείνεται κατά μήκος μεγάλης αμμουδερής παραλίας. Βρίσκεται στο δυτικό άκρο του Νομού Καβάλας και πολύ κοντά στα σύνορα με τον Νομό Σερρών, 64 χλμ. νοτιοδυτικά της Καβάλας, 64 χλμ. νοτιοανατολικά των Σερρών και μόλις 14 χλμ. νοτιοανατολικά του Τύμβου Καστά στην Νέα Μεσολακκιά Σερρών. Στον οικισμό λειτουργούν χώροι εστίασης, τουριστικά καταλύματα και διάφορες επιχειρήσεις, πολλές εκ των οποίων εδρεύουν ή σχετίζονται με τον Νομό Σερρών  . Αναγνωρίστηκε ως οικισμός το 1981, όταν και εντάχθηκε στην κοινότητα Οφρυνίου. Με το πρόγραμμα Καποδίστριας εντάχθηκε στον δήμο Ορφανού και με το πρόγραμμα Καλλικράτης στον δήμο Παγγαίου. Ο οικισμός αναπτύσσεται γρήγορα. Σύμφωνα με την απογραφή του 2001 είχε 471 κατοίκους, ενώ στην απογραφή του 2011 είχε 1.146 κατοίκους.

Οι κάτοικοι ασχολούνται κυρίως με τον τουρισμό και τη γεωργία.

Δυτικά της Παραλίας Οφρυνίου, κοντά στις εκβολές του Στρυμόνα, κατά την αρχαιότητα βρισκόταν η πόλη Ηιών (γνωστή στους βυζαντινούς χρόνους ως Χρυσόπολη), η οποία ήταν επίνειο της Αμφίπολης. Σύμφωνα με τον Αρριανό, από την Ηιώνα απέπλευσε ο στόλος του Μεγάλου Αλεξάνδρου.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Γαληψός Καβάλας

Η **Γαληψός** (μέχρι το 1928 *Δεδέμπαλη*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2022, έχει 250 κατοίκους. Βρίσκεται σε υψόμετρο 110 μέτρων, 47,5 χιλιόμετρα νοτιοδυτικά της Καβάλας. Με το πρόγραμμα Καποδίστριας εντάχθηκε στον δήμο Ορφανού, του οποίου ορίστηκε έδρα, και παλαιότερα υπαγόταν στην κοινότητα Γαληψού.

## Ιστορικά στοιχεία
Η περιοχή κατοικείται από την προϊστορία όπως μαρτυρούν ίχνη προϊστορικού οικισμού στο λόφο στη θέση Παλιάμπελα ή Μπαϊρέλα, νοτιοδυτικά του χωριού. Στη θέση Αρκουδότρυπα, στο Παγγαίο, υπάρχει λατρευτικό σπήλαιο προϊστορικών και πρώιμων ιστορικών χρόνων. Στην τούμπα Χαρμάν Τεπέ και στη θέση Πλατάνια υπάρχουν προϊστορικοί οικισμοί με ορατά επιφανειακά λείψανα. Στη θέση Αμπελώνες βρίσκεται εγκατάσταση, πιθανώς αγροικία, και νεκροταφείο Ρωμαϊκής περιόδου. Στη θέση Βουρλάκια έχει εντοπιστεί νεκροταφείο Ρωμαϊκής περιόδου και τμήμα αρχαίου υδραγωγείου με δίκτυο από πήλινους σωλήνες. Στη θέση Πασά Μεζάρ βρίσκεται αρχαίο μαρμάρινο κτήριο με ορατά επιφανειακά λείψανα κατά χώραν και διάσπαρτα αρχιτεκτονικά μέλη. Μέσα στον οικισμό έχει βρεθεί υστερορρωμαϊκό νεκροταφείο.

Η Γαληψός πήρε το όνομά της από την ομώνυμη αρχαία αποικία της Θάσου, η οποία ταυτίζεται με τον αρχαιολογικό χώρο στη θέση Γαϊδουρόκαστρο, ανατολικά της παραλίας της Καριανής, όπου έχει βρεθεί νεκροταφείο της εποχής. Άλλες αρχαίες πόλεις στην ευρύτερη περιοχή ήταν η Φάγρης, στο Ορφάνι, και η Ηιών, στην παραλία Οφρυνίου. Μέχρι την ανταλλαγή πληθυσμών το 1923, είχε μουσουλμανικό πληθυσμό, 220 κατοίκους σύμφωνα με την απογραφή του 1900, ενώ μετά την ανταλλαγή πληθυσμών, στη Γαληψό εγκαταστάθηκαν 33 προσφυγικές οικογένειες, η οποία πλέον είχε αμιγώς προσφυγικό πληθυσμό.

## Προσωπικότητες

* Νίκος Βέρτης, Έλληνας τραγουδιστής
* Πέτρος Ιακωβίδης, Έλληνας τραγουδιστής

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Θα Φτύσω στον Τάφο σας

Το ***Θα Φτύσω στον Τάφο σας*** ή ***Άγρια Μέρα*** (αγγλικά: ***Day of the Woman*** ή περισσότερο γνωστό με τον τίτλο επανακυκλοφορίας του: ***I Spit on Your Grave***) είναι μία αμερικανική ταινία rape-revenge, exploitation και τρόμου, του 1978. Η σκηνοθεσία και το σενάριο έγιναν από τον Μέρι Ζάρκι. Πρωταγωνιστεί η Κάμιλ Κίτον. Η αρχική κυκλοφορία του 1978 ήταν περιορισμένη, μία καινούρια ακολούθησε το 1980, στην οποία μετονομάστηκε και η ταινία. Η ταινία επικεντρώνεται στην *Jennifer Hills*, μια επίδοξη συγγραφέας η οποία κάνει διακοπές σε ένα απομονωμένο εξοχικό σπίτι για να γράψει το πρώτο της βιβλίο, όπου εκεί θα πέσει θύμα ενός αποτρόπαιου βιασμού, τεσσάρων ανδρών, όμως αργότερα θα πάρει εκδίκηση από αυτούς.

Η ταινία είναι γνωστή για τη λογοκρισία που δέχτηκε από εξέχοντες κριτικούς, οι οποίοι την "καταδίκασαν" για το περιεχόμενό της, το οποίο περιλαμβάνει σκηνές σκληρής βίας, γυμνό, βωμολοχία καθώς και μία σκηνή, περίπου μισής ώρας ομαδικού βιασμού της πρωταγωνίστριας από τέσσερις άνδρες. Η ταινία έως και σήμερα δέχεται λογοκρισία και είναι απαγορευμένη σε αρκετές χώρες, ενώ κάποιοι την θεωρούν ως μία από τις χειρότερες ταινίες που έχουν δημιουργηθεί ποτέ. Το 2010, το περιοδικό *[[Time]]* την τοποθέτησε στη λίστα του με τις 10 πιο "Γελοιωδώς Βίαιες Ταινίες". Την ίδια χρονιά υπήρξε και διασκευή του έργου, υπό τον ίδιο τίτλο.  Ο γνωστός κριτικός Ρότζερ Ίμπερτ τη χαρακτήρισε: «άθλια σακούλα σκουπιδιών», και της έδωσε 0 στα 4 αστέρια.

## Παραπομπές


## Εξωτερικοί σύνδεσμοι
* 
* 
* *[https://web.archive.org/web/20101117054721/http://www.ispitonyourgravemovie.co.uk/ Official Website for the New Film]* The Official Website for the New Film

Κατηγορία:Ταινίες του 1978
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1970
Κατηγορία:Ταινίες exploitation
Κατηγορία:Αμερικανικές θρίλερ ταινίες τρόμου
Κατηγορία:Αμερικανικές ανεξάρτητες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Φεμινιστικές ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ψυχολογικές θρίλερ ταινίες
Προεδρικές εκλογές στην Γκάμπια (2006)

**Προεδρικές εκλογές** διεξήχθησαν στην Γκάμπια , στις 22 Σεπτεμβρίου 2006. Ο κάτοχος της προεδρίας,  Γιαγιά Τζαμέ, επανεξελέγη με το 67,3% των ψήφων. Ο Ουσάινου Ντάρμπο, ο οποίος τερμάτισε δεύτερος με 27% των ψήφων, απέρριψε τα επίσημα αποτελέσματα, λέγοντας ότι οι εκλογές δεν ήταν ελεύθερες και δίκαιες και ότι ήταν διάχυτος ο εκφοβισμός των ψηφοφόρων.

## Εκλογικό σύστημα
Σε πολλά από τα 989 εκλογικά τμήματα χρησιμοποοιήθηκαν μάρμαρα, τα οποία εισήχθησαν αντί για ψηφοδέλτια, λόγω του υψηλού ποσοστού αναλφαβητισμού. Το σύστημα της ψηφοφορίας με τη χρήση μαρμάρων χρησιμοποιείται μόνο στην Γκάμπια, από το 1965.

## Αποτελέσματα

## Αναφορές


## Περαιτέρω ανάγνωση
* 

2006
Γκαμπια
Προεδρικές εκλογές στην Γκάμπια (2011)

**Προεδρικές εκλογές** διεξήχθησαν στην Γκάμπια στις 24 Νοεμβρίου 2011. Πρόεδρος επανεξελέγη ο Γιαγιά Τζαμέ, ο οποίος ήταν στην εξουσία συνεχώς από το 1994.

## Εκλογικό σύστημα
Η ψηφοφορία έλαβε χώρα με τη χρήση μαρμάρων που ρίχτηκαν σε χρωματιστά δοχεία, τα οποία είχαν μέσα τους ένα γκονγκ..

## Διεξαγωγή
Οι εκλογές εποπτεύτηκαν από την Αφρικανική Ένωση, η οποία επαίνεσε τη διαδικασία, την Ευρωπαϊκή Ένωση, τον Οργανισμό Ισλαμικής Συνεργασίας και την Κοινοπολιτεία των Εθνών. Αντίθετα η Οικονομική Συνεργασία των Χωρών της Δυτικής Αφρικής (ECOWAS) δεν έστειλε παρατηρητές, καταγγέλλοντας τον ασφυκτικό έλεγχο των ηλεκτρονικών ΜΜΕ από το κυβερνών κόμμα και την προσπάθεια εκφοβισμού των ψηφοφόρων.

Ο δεύτερος στη σειρά στις εκλογές, Ουσάινο Ντάρμπο κατήγγειλε εκλογική νοθεία, εκφοβισμό λόγω της παρουσίας στρατιωτικών οχημάτων στους δρόμους την ημέρα των εκλογών και δεν αναγνώρισε το αποτέλεσμα των εκλογών. Αντίθετα, ο τρίτος των εκλογών, Χαμάτ Μπαχ και η ανεξάρτητη εκλογική επιτροπή ανέφεραν ότι δεν υπήρχε κανένας εκφοβισμός.

## Αποτελέσματα

## Παραπομπές


2011
Γκαμπια
Γενικές εκλογές στην Γκάμπια (1982)

**Γενικές εκλογές** διεξήχθησαν στην Γκάμπια , στις 4 και 5 Μαΐου 1982. Μετά από την τροποποίηση του συντάγματος, το Μάρτιο του 1982, για πρώτη φορά ο πρόεδρος εξελέγη με λαϊκή ψήφο, παράλληλα με την Εθνική Συνέλευση. Αμφότερες οι εκλογές κερδήθηκαν από το Λαϊκό Προοδευτικό Κόμμα, του οποίου ο ηγέτης Νταούντα Τζαγουάρα παρέμεινε πρόεδρος.

## Αποτελέσματα

### Πρόεδρος

### Εθνική Συνέλευση

## Αναφορές



1982
Γκαμπια
1982
Γενικές εκλογές στην Γκάμπια (1987)

**Γενικές εκλογές** διεξήχθησαν στην Γκάμπια στις 11 Μαρτίου του 1987. Η ημερομηνία των εκλογών είχε ανακοινωθεί την 1η Ιανουαρίου 1987 και οι υποψηφιότητες για τις προεδρικές εκλογές υποβλήθηκαν στο διάστημα ως τις 9 Φεβρουαρίου. Συνολικά 113 υποψήφιοι κατήλθαν για τις 36 έδρες που πληρώθηκαν με τις εκλογές. Αμφότερες οι εκλογές κερδήθηκαν από το Λαϊκό Προοδευτικό Κόμμα, του οποίου ο ηγέτης Νταούντα Τζαγουάρα παρέμεινε πρόεδρος.

## Προεδρικές εκλογές

## Βουλευτικές εκλογές

## Αναφορές


1987
1987
Γκαμπια
Γενικές εκλογές στην Γκάμπια (1992)

**Γενικές εκλογές** διεξήχθησαν στη Γκάμπια στις 29 Απριλίου 1992. Η ημερομηνία των εκλογών ανακοινώθηκε στις 14 Φεβρουαρίου η Εθνοσυνέλευση διαλύθηκε τρεις μέρες αργότερα. Αν και είχε ανακοινώσει την αποχώρησή του τον Δεκέμβριο του 1991, ο πρόεδρος Ντάουντα Τζαγουάρα άλλαξε γνώμη και διεκδίκησε ξανά το προεδρικό αξίωμα. Και στις δύο εκλογές κέρδισε το κυβερνών Λαϊκό Προοδευτικό Κόμμα (PPP), με τον Τζαγουάρα να παραμένει πρόεδρος, κερδίζοντας 58,5% των ψήφων. Η προσέλευση των ψηφοφόρων ήταν γύρω στο 55,8%.

## Εκστρατεία
Συνολικά 130 υποψήφιοι διεκδίκησαν τις 36 εκλόγιμες θέσεις, αν και το PPP ήταν το μοναδικό κόμμα που κατέβασε υποψήφιο για καθεμιά έδρα. Η εκστρατεία της αντιπολίτευσης επικεντρώθηκε στη διαφθορά και την οικονομική κακοδιαχείριση, ενώ το PPP υποσχέθηκε ότι θα ενισχύσει την τουριστική βιομηχανία και ότι θα υποστηρίξει τους καλλιεργητές αραχίδας.

## Αποτελέσματα

### Πρόεδρος

### Εθνοσυνέλευση

## Αναφορές


1992
1992
Γκαμπια
Προεδρικές εκλογές στην Γκάμπια (1996)

**Προεδρικές εκλογές** διεξήχθησαν στην Γκάμπια στις 29 Σεπτεμβρίου 1996. Ήταν οι πρώτες εκλογές από το στρατιωτικό πραξικόπημα του 1994, του οποίου ηγήθηκε ο Γιαγιά Τζαμέ, και οι πρώτες που διεξήχθησαν ξεχωριστά από τις βουλευτικές εκλογές και με ένα νέο σύνταγμα. Η προσέλευση των ψηφοφόρων ήταν σε εξαιρετικά υψηλά επίπεδα, καθώς  το 88% των 446.541 εγγεγραμμένων ψηφοφόρων προσήλθαν στις κάλπες.

Παρότι στην αρχή δήλωσε ότι δεν θα ήταν υποψήφιος στις εκλογές, ο Τζαμέ εισήλθε στον εκλογικό αγώνα λίγο πριν την ψηφοφορία. Αναδείχθηκε νικητής, αποσπώντας ποσοστό 55,8% των ψήφων, κερδίζοντας τις περισσότερες ψήφους σε κάθε περιοχή, εκτός από τη Μάνσα Κόνκο (όπου ο υποψήφιος του UDP Ουσάινου Ντάρμπο συγκέντρωσε τις περισσότερες ψήφους).

Οι εκλογές επικρίθηκαν ως άδικες λόγω της κρατικής καταστολής σε δημοσιογράφους και ηγέτες της αντιπολίτευσης.

## Αποτελέσματα

Ο αριθμός των άκυρων ψήφων ήταν εξαιρετικά χαμηλός, λόγω του μοναδικού εκλογικού συστήματος της τοποθέτησης μαρμάρων σε τύμπανα, πράγμα που σημαίνει ότι σχεδόν δεν υπήρχαν άκυρα ή λευκά ψηφοδέλτια.

## Παραπομπές


1996
Γκαμπια
Γκιουργκέν-Πιραλλαχί

Το **Γκιουργκέν-Πιραλλαχί **(αζερικά: Gürgən-Pirallahı) είναι ένα χωριό και δήμος του ραγιόν Εζιζμπέγιοφ στο Μπακού του βορειοανατολικού Αζερμπαϊτζάν. Έχει πληθυσμό 14,060 κατοίκων. Ο δήμος αποτελείται από τα χωριά Γκιούργκαν καιΠιραλλαχί.

## Παραπομπές

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Μπογιούκ Αλατεμίρ

Το **Μπογιούκ Αλατεμίρ** (επίσης, **Αλατεμούρ-Μπεγιούκ**, **Μπιογιούκ Αλατεμίρ**, και **Μπεγιούκ-Αλατεϊμούρ**) αποτελεί χωριό και δήμο της επαρχίας Καχ του βορειοδυτικού Αζερμπαϊτζάν. Έχει πληθυσμό 718 κατοίκων.

## Παραπομπές

* 

Κατηγορία:Κατοικημένες περιοχές στην Επαρχία Καχ
Κατηγορία:Χωριά του Αζερμπαϊτζάν
Προεδρικές εκλογές στην Γκάμπια (2001)

**Προεδρικές εκλογές** διεξήχθησαν στην Γκάμπια στις 18 Οκτωβρίου 2001. Το αποτέλεσμα ήταν μια νίκη για τον κάτοχο της προεδρίας, Γιαγιά Τζαμέ, ο οποίος συγκέντρωσε περισσότερο από το 50% των ψήφων.

## Διεξαγωγή
Στη διάρκεια επεισοδίων βίας που σημειώθηκαν πριν τις εκλογές σκοτώθηκε ένας άοπλος διαδηλωτής της αντιπολίτευσης από πυρά ενός αστυνομικού. Επίσης, σημειώθηκαν αρκετοί τραυματισμοί. επίσης, Η κυβέρνηση απέλασε έναν Βρετανό διπλωμάτη που είχε παρακολουθήσει ένα συλλαλητήριο της αντιπολίτευσης.

## Αποτελέσματα

## Αναφορές


## Περαιτέρω ανάγνωση
* 

## Εξωτερικοί σύνδεσμοι
* Γκάμπια εκλογές: Υποψήφιοι " προφίλ BBC News, 17-10-2001.

2001
Γκαμπια